केरल में भाजपा व संघ कार्यकर्ताओं पर हमले पर रोक लगाए राष्ट्रपति
जनाधिकार समिति ने जनसभा कर सौंपा ज्ञापन
भास्कर संवाददाता | नागदा
केरल में वामपंथियों द्वारा राजनीतिक द्वेषता में भाजपा और संघ कार्यकर्ताओं की नृशंस हत्या व हमले के विरोध में बुधवार को जनाधिकार समिति ने राष्ट्रपति प्रणव मुखर्जी के नाम ज्ञापन सौंपकर विरोध जताया है। इस दौरान दीनदयाल उपाध्याय चौक पर धरने को संबोधित करते हुए समिति संयोजक राजेंद्र कांठेड़ ने राष्ट्रपति से इस प्रायोजित हिंसा को जल्द रोकने का अनुराेध किया है। कांठेड़ ने यह भी बताया कि केरल में नई सरकार बनने के बाद से अब तक संघ और भाजपा के 10 कार्यकर्ताओं की हत्या हो चुकी है। अनेक लोग घायल है। वहां की पुलिस और प्रशासन भी दिनोंदिन बिगड़ती स्थिति पर अंकुश नहीं लगा पा रहे। धरने में सीजी मोहन, भेरूलाल टांक, रामसिंह शेखावत, अतुल उपाध्याय, अनंत चौधरी आदि मौजूद थे।
hin_Deva hin_Deva npi_Deva hin_Deva